Case ID: 1164807
Sentence 18: Tərəflərin izahatları İddiaçının vəkili X4 məhkəmə kollegiyasının iclasında kassasiya şikayətinin dəlillərini müdafiə edərək, “AFFA” adı və müvafiq loqonun AFFA-nın rəsmi qeydə alınmış əmtəə nişanları olduğunu, AFFA ilə cavabdeh arasında AFFA-ya aid olan əmtəə nişanlarından istifadəyə dair hər hansı lisenziya müqaviləsi bağlanmadığı üçün, cavabdeh tərəfindən AFFA-ya aid əmtəə nişanından istifadənin qanunsuz olduğunu, iddiaçının öz əmtəə nişanı ilə bağlı bu cür reklam və sair istifadə hüquqlarını yalnız onunla sponsorluq müqaviləsi bağlamış şirkətlərə verdiyini və bu cür müqavilənin bağlanması üçün tələb olunan minimal məbləğin 30.000 (otuz min) manat təşkil etdiyini, cavabdeh qanuni şəkildə AFFA-ya aidolan əmtəə nişanından öz reklamından istifadə etmək istəsəydi, AFFA ilə sponsorluq müqaviləsi bağlamalı və ən azı 30.000 manat ödəməli olacağını, cavabdehin iddiaçıya məxsus olan əmtəə nişanından qanunsuz istifadə edərək faydalanmaqla, iddiaçıya maddi ziyan vurduğunu göstərərək, şikayətin təmin edilməsini, Bakı Apellyasiya Məhkəməsinin İnzibati-İqtisadi Kollegiyasının xx xxxxxx 2019-cu il tarixli qətnaməsinin ləğv edilməsi, iddia tələbinin tam təmin edilməsi barədə yeni qərarın qəbul edilməsini xahiş etdi.